Sigismund II August av Polen

Sigismund II August (polsk Zygmunt II August, litauisk Žygimantas Augustas, født 1. august 1520, død 7. juli 1572) var storfyrste av Litauen fra 1530 og konge av Polen fra 1548. Han forente Polen og Litauen gjennom Lublinunionen 1. juli 1569 til Det polsk-litauiske samvelde.

Sigismund II August var sønn av Sigismund I og Bona Sforza av Milano. Han var bror til Katarina Jagellonerinnen og svoger av Johan III av Sverige.

Gjennom sitt forsøk på å balansere mellom katolisismen og protestantismen uten riktig å ta stilling, samt gjennom sitt andre ekteskap med kalvinisten Barbara Radziwiłł fikk Sigismund II August erfare en maktkamp med landets szlachta og mellom de religiøse fraksjonene.

Han fikk ingen legitime arvinger, og var den siste polske monark fra Huset Jagiełło. Han ble etterfulgt av eleksjonskongen Henrik III.

Polske monarker
Storfyrster av Litauen
Huset Jagello
Personer fra Kraków
Fødsler i 1520
Dødsfall i 1572